CELEX: 32020D0695
Language: bg
Date: 2020-05-19 00:00:00
Title: Решение (ОВППС) 2020/695 на Комитета по политика и сигурност от 19 май 2020 година относно приемането на приноса на трета държава към военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/1/2020)

26.5.2020   
               
               
                  BG
               
               
                  Официален вестник на Европейския съюз
               
               
                  L 162/5
               
            
         РЕШЕНИЕ (ОВППС) 2020/695 НА КОМИТЕТА ПО ПОЛИТИКА И СИГУРНОСТ
         от 19 май 2020 година
         относно приемането на приноса на трета държава към военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/1/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (1),
         като има предвид, че:
         
                     (1)
                  
                  
                     Съгласно член 8, параграф 2 от Решение (ОВППС) 2016/610 Съветът упълномощи Комитета по политика и сигурност да взема съответните решения относно приемането на предложен принос от трети държави за EUTM RCA.
                  
               
                     (2)
                  
                  
                     Съгласно препоръките относно приноса на Република Северна Македония, направени от командващия мисията на ЕС и от Военния комитет на Европейския съюз, приносът на Република Северна Македония следва да бъде приет и да се счита за съществен.
                  
               
                     (3)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Приносът на Република Северна Македония към военната мисия на Европейския съюз по линия на ОПСО за обучение в Централноафриканската република (EUTM RCA) се приема и се счита за съществен.
            
            
               2.   Република Северна Македония се освобождава от финансови вноски за бюджета на EUTM RCA.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 19 май 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 104, 20.4.2016 г., стр. 21.